Bronzvosta ermitkolibro

La Bronzvosta ermitkolibro (Glaucis dohrnii) kaj ankaŭ Hokbeka ermitkolibro, estas minacata specio de kolibroj en la familio Trokiledoj. Ĝi estas endemio de tre malgranda areo de Brazilo.

Taksonomio kaj sistematiko
La Bronzvosta ermitkolibro estis iam metita en genron Ramphodon, sed morfologiaj trajtoj klare metas ĝin en Glaucis. Ĝi estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Hinkelmann, C. kaj G. M. Kirwan (2020). Hook-billed Hermit (Glaucis dohrnii), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 14an de Novembro, 2021

Aspekto
La Bronzvosta ermitkolibro estas 12 ĝis 13 cm longa. Maskloj pezas 6 ĝis 9 g kaj inoj 5,5 ĝis 7 g. Ĝiaj supraj partoj estas verdetbronzaj kaj la subaj partoj cinamokoloraj. La vizaĝo havas blankan superokulon kaj "lipharojn" kaj estas alie malhelbruna. La vosto estas metalbronza kun blankpintaj eksteraj plumoj. Ĝia beko estas preskaŭ rekta. Ambaŭ seksoj havas esence la saman plumaron, kvankam la subaj partoj de la ino estas iom pli palaj ol tiuj de la masklo.

Distribuado kaj habitato
La Bronzvosta ermitkolibro troviĝas nur en kelkaj lokoj en la sudorientaj brazilaj ŝtatoj Bahio kaj Espírito Santo en novtropikaj arbaraj klimatoj. Ĝi probable antaŭe troviĝis en la ŝtatoj Minas Gerais kaj eble Rio-de-Ĵanejrio, kvankam en ĉi-lasta ĝi estas konata nur el komercaj haŭtoj, kiuj eble originis aliloke. Ĝi loĝas en la subvegetaĵaro de enlandaj primaraj kaj marbordaj arbaroj, kutime laŭlonge de riveretoj. Ĝi preferas areojn kun abundaj Heliconia plantoj. Laŭ alteco ĝi varias de marnivelo ĝis 500 m.

Kutimaro
Movoj
Oni supozas, ke la Bronzvosta ermitkolibro estas sidlokema aŭ havas vivostilon ne-migradan. Tamen, la malmultaj registroj de iu ajn loko malfaciligas tiun determinon.

Manĝado
Kiel aliaj ermitkolibroj, la Bronzvosta ermitkolibro estas "kaptil-linia" manĝanto, vizitante cirkviton de florplantoj. Ĝi manĝas nektaron ĉe Heliconia kaj aliaj plantoj kaj ankaŭ malgrandajn artikulojn, sed detaloj mankas.

Reproduktado
Oni kredas, ke la reprodukta sezono de la Bronzvosta ermitkolibro daŭras de septembro ĝis februaro. La nesto estas farita el plantmaterialo kaj araneaĵoj sub la pinto de longa pendanta folio. Ĝia ovodemetado konsistas el du ovoj.

Voĉo
La kanto de la Bronzvosta ermitkolibro estas priskribita kiel simila al tiuj de la Rufbrusta ermitkolibro (G. hirsutus), "rapida 'sep-sep-sep'", kaj la Segilbeka ermitkolibro (Ramphodon naevius), "descenda serio... de 'sii' notoj."Hinkelmann, C. kaj G. M. Kirwan (2020). Saw-billed Hermit (Ramphodon naevius), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 13an de Novembro, 2021

Statuso

The IUCN originally assessed the hook-billed hermit in 1988 as Threatened, then in 1994 as Critically Endangered, then in 2000 as Endangered, and in 2021 as Vulnerable. Its small range has undergone massive deforestation and what remains is fragmented. Its population is estimated at under 10,000 mature individuals and is believed to be decreasing. It may now only occur only in a few reserves and national parks in Bahia and one in Espírito Santo.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).
 Greeney, Harold F.; Gelis, Rudolphe A. & White, Richard (2004): Notes on breeding birds from an Ecuadorian lowland forest. Bull. B.O.C. 124(1): 28–37. PDF kompleta teksto
 Mallet-Rodrigues, Francisco (2006): Táxons de aves de validade questionável com ocorrência no Brasil. III – Trochilidae (I). Revista Brasileira de Ornitologia 14(4): 475–479. PDF kompleta teksto

Eksteraj ligiloj
Fotaro de la Bronzvosta ermitkolibro VIREO

Kategorio:Apodoformaj
Kategorio:Birdoj de Ameriko
Kategorio:Birdoj de Brazilo